《将入匡庐留别社中诸子》
明代·释今音

十年浪迹事俱非，会向烟霞洞壑归。瓢笠不辞行路涩，琴书长与故人违。

鹿门妻子皈空尽，阳羡田庐举手挥。此去东林胜犹在，白莲依旧赏心稀。

作者简介：今音(?—一六六一)，字梵音。番禺人。俗姓曾，原名起霖，字湛师。诸生。天然禅师从弟。明桂王永历九年（一六五五）于栖贤登具，十二年（一六五八）随天然老人还雷峰。十五年，游罗浮，坐化华首台上。著有《古镜遗稿》一卷。事见清宣统《番禺县续志》卷二七。